85. Senderisme en tren: Ribes F. - Campelles - Ref. Pla de Prats - Costa Pubilla(100Cims) - Planoles
Llarga travessa entre Ribes de Freser i Planoles. En aquesta excursió anirem des de l'estació de Ribes-Enllaç (R3) cap a Campelles, on agafarem el camí fins el refugi del Pla de Prats, part una mica pesada per fer-se en en un bon tram sobre pista cimentada.
Del refugi anirem cap a Coll Pan on seguirem pel vessant sud de la Serra de Montgrony fins al coll de Coma Hermada. Aquesta part de l'excursió es fa per senders incòmodes on haurem d'estar atents als múltiples camins paral.lels fets pel bestiar.
Opcionalment podem pujar des del coll de Coma Hermada al cim del Pla de Pujalts-Costa Pubilla (100 Cims). Del mateix coll baixarem fins a Planoles seguint sempre les marques de pintura grogues d'El Camí, un sernder que baixa força dret per la part més ombrívola de la cara nord de la serra de Montgrony fins a l'estació de Planoles (R3).
DIFICULTAT
Difícil pel desnivell i la distància a recórrer però també per la incomoditat d'alguns trams del recorregut, que fan la marxa lenta.
Fins al refugi de Pla de Prats el camí és clar i còmode, caminant bàsicament per pista i pista cimentada.
Des del refugi el sender és força incòmode i de vegades difícil de seguir, tot i que està marcat amb pintura groga. Cal anar molt de compte a seguir sempre les marques grogues donat els múltiples camins paral.lels que el bestiar han creat i que ens poden confondre fàcilment. Si ha plogut, a més a més, podem trobar els corriols enfangats.
Entre aquestes estacions podeu mirar l'enllaç de la ruta que segueix el Camí de la Sois
http://ca.wikiloc.com/wikiloc/view.do?id=7236887